open-index/open-wikipedia-markdown huggingface dataset:
Γουέιντ-Τζάιλς

Το **Γουέιντ-Τζάιλς** (αγγλικά: *Wade-Giles*) είναι ένα σύστημα για τα Μανδαρινικά κινέζικα. Αναπτύχθηκε από ένα σύστημα που παράχθηκε από τον Τόμας Γουέιντ, κατά τα μέσα του 19ου αιώνα, και του δόθηκε συμπληρωμένη μορφή με το κινεζικο-αγγλικό λεξικό του Χέρμπερτ Τζάιλς του 1892.

Το Γουέιντ-Τζάιλς ήταν το σύστημα μεταγραφής στον αγγλόφωνο κόσμο για το μεγαλύτερο μέρος του 20ου αιώνα, το οποίο χρησιμοποιήθηκε στα συνηθισμένα βιβλία αναφοράς και στα βιβλία αγγλικής γλώσσας που δημοσιεύθηκαν πριν από το 1979. Αντικατέστησε τα συστήματα ρομανοποίησης διαλέκτου Νανκίνγκ που ήταν κοινή μέχρι τα τέλη του 19ου αιώνα, όπως η ταχυδρομική ρομανοποίηση (που χρησιμοποιείται ακόμη σε ορισμένα τοπωνύμια). Στην ηπειρωτική Κίνα έχει αντικατασταθεί πλήρως από το σύστημα Πινγίν που εγκρίθηκε το 1958. Έξω από την ηπειρωτική Κίνα, αντικαταστάθηκε κυρίως από το Πινγίν, παρόλο που η Ταϊβάν διατηρούσε τη ρομανοποίηση Γουέιντ-Τζάιλς με τοπωνύμια (για παράδειγμα *Keelung*) και επωνυμίες οικογενειών (για παράδειγμα *Chiang Ching-kuo*).

## Δείτε επίσης

* Χέρμπερτ Τζάιλς

## Παραπομπές


Κατηγορία:Φωνητικό αλφάβητο
Κατηγορία:Κινεζική γλώσσα
Αμπάς Μπα

Ο **Αμπάς Μπα** (γαλλικά: *Abasse Ba*) είναι Σενεγαλέζος πρώην επαγγελματίας ποδοσφαιριστής, γεννημένος στις 12 Ιουλίου 1976 στο Πελέλ Κιντεσά της Σενεγάλης. Αγωνιζόταν στην θέση του αμυντικού.

## Βιογραφία

Ο Αμπάς Μπα αγωνίστηκε με τα χρώματα των ΚΣ Λουάν-Κουιζώ, Ντιζόν ΦΚΟ και Λε Αβρ ΑΚ. Πέρασε το μεγαλύτερο μέρος της καριέρας του αγωνιζόμενος στην Λιγκ 2 και το Νασιονάλ, με εξαίρεση την σεζόν 2008-09, όταν και αγωνίστηκε στην Λιγκ 1, μετά τον προβιβασμό της ομάδας του, Λε Αβρ.

Στις 26 Απριλίου 2009, παραχωρήθηκε ως δανεικός με οψιόν αγοράς στην Αλ Ραγιάν ΣΚ, ομάδα του Κατάρ, με την οποία, ωστόσο, τραυματίστηκε σοβαρά κατά την διάρκεια της πρώτης του συμμετοχής με τα χρώματά της.

Στις 2 Απριλίου 2011, κατά την διάρκεια αναμέτρησης για το Ερασιτεχνικό Πρωτάθλημα Γαλλίας με την δεύτερη ομάδα της Λε Αβρ απέναντι στην δεύτερη ομάδα της ΦΚ Μετς, υπέστη σοβαρό τραυματισμό στο δεξί γόνατο. Ο συγκεκριμένος τραυματισμός τον υποχρέωσε να αποχωρήσει από την ενεργό αγωνιστική δράση.

Ωστόσο, παρέμεινε εντός Λε Αβρ ΑΚ, εργαζόμενος, πλέον, ως μέλος του τεχνικού επιτελείου της δεύτερης ομάδας του συλλόγου, ξεκινώντας, παράλληλα, τις απαραίτητες διαδικασίες προκειμένου να λάβει δίπλωμα προπονητικής. 

Στις 13 Νοεμβρίου 2012, ήταν μέλος του τεχνικού επιτελείου του Κριστόφ Ρεβώ, υπηρεσιακού προπονητή της Λε Αβρ. 

Μετά την πρόσληψη του Ερίκ Μομπέρτς, επέστρεψε εντός του τεχνικού επιτελείου της δεύτερης ομάδας του συλλόγου, η οποία υποβιβάστηκε στο Ερασιτεχνικό Πρωτάθλημα Γαλλίας 2 μετά το πέρας της σεζόν 2012-13.

## Διακρίσεις
* Πρωταθλητής Γαλλίας Λιγκ 2 το 2008 με την Λε Αβρ
* Πρωταθλητής Γαλλίας Νασιονάλ το 1999 με την Λουάν-Κουιζώ

## Παραπομπές


## Εξωτερικοί Σύνδεσμοι
*  Προφίλ του Αμπάς Μπα στο FootballDatabase.eu.
*  Προφίλ του Αμπάς Μπα  στην ιστοσελίδα της LFP.

Κατηγορία:Σενεγαλέζοι ποδοσφαιριστές
Κατηγορία:Ποδοσφαιριστές Λουάν-Κουιζώ ΦΚ
Κατηγορία:Ποδοσφαιριστές Ντιζόν ΦΚΟ
Κατηγορία:Ποδοσφαιριστές Λε Αβρ ΑΚ
Κατηγορία:ποδοσφαιριστές Αλ Ραγιάν ΣΚ
Τιμούρ Μοργκούνοφ

Ο **Τιμούρ Μοργκούνοφ** (γενν. 12 Οκτωβρίου 1996) είναι Ρώσος αθλητής που συμμετέχει στο άλμα επί κοντώ. Στο Ευρωπαϊκό Πρωτάθλημα Στίβου 2018 κατέκτησε το αργυρό μετάλλιο στο άλμα επί κοντώ με επίδοση 6.00 μ., και νέο Ευρωπαϊκό Ρεκόρ κάτω των 23.

## Παραπομπές


Κατηγορία:Ρώσοι αθλητές του στίβου
Μοργκούνοφ
Κατηγορία:Νικητές Diamond League
Τόμας Ρόλερ

Ο **Τόμας Ρόλερ** (γενν. 30 Σεπτεμβρίου 1991) είναι Γερμανός αθλητής του στίβου, χρυσός Ολυμπιονίκης το 2016 στο αγώνισμα του ακοντίου.

## Καριέρα
Αποφοίτησε στο Αθλητικό Λύκειο Johann Christoph Friedrich GutsMuths και στη συνέχεια σπούδασε στο Πανεπιστήμιο της Ιένας. Στους Ολυμπιακούς Αγώνες 2016 κατέκτησε το χρυσό μετάλλιο με επίδοση 90.30 μέτρα, μόνο 27 εκατοστά πίσω από το ολυμπιακό ρεκόρ του Αντρέας Τόρκιλντσεν. Στο Ευρωπαϊκό Πρωτάθλημα Στίβου 2018 ο Ρόλερ κατέκτησε το χρυσό μετάλλιο με επίδοση 89.47 μ.

## Παραπομπές


Κατηγορία:Γερμανοί αθλητές του στίβου
Ρόλερ
Κατηγορία:Πρωταθλητές Ευρώπης στον στίβο 
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Νικητές Diamond League
Υπουργείο Λαϊκής Ασφάλειας

Το **Υπουργείο Λαϊκής Ασφάλειας** (κορεατικά: 인민보안성) είναι υπηρεσία επιβολής του νόμου στη Βόρεια Κορέα. Υπάγεται στην Επιτροπή Κρατικών Υποθέσεων. Πέρα από την αστυνόμευση, οι υπηρεσίες της περιλαμβάνουν τη λειτουργία του συστήματος φυλακών στη Βόρεια Κορέα, την παρακολούθηση του δημόσιου συστήματος κατανομής και την παροχή σωματοφυλάκων σε σημαντικά πρόσωπα.

Το Υπουργείο Λαϊκής Ασφάλειας συγκεντρώνει πληροφορίες από τοπικούς πληροφοριοδότες σε κοινωνικές μονάδες σχετικά με παρατυπίες. Εάν μια υπόθεση πιστεύεται ότι είναι πολιτικού χαρακτήρα, μεταβιβάζεται στο Υπουργείο Κρατικής Ασφάλειας για έρευνα.

## Παραπομπές


Κατηγορία:Πολιτική της Βόρειας Κορέας
Δημήτριος Γκίνης

Ο **Δημήτριος Γκίνης** (1890–1978) ήταν Έλληνας ιστορικός, νομικός και συγγραφέας.

## Βιογραφικά στοιχεία
Γεννήθηκε το 1890 στην Αθήνα. Σπούδασε νομική και φιλολογία στα πανεπιστήμια της Αθήνας, όπου υπήρξε μαθητής του Δημητρίου Παπούλια, και της Λειψίας. Επέστρεψε στην Ελλάδα όπου ασχολήθηκε με τη συγγραφή συγγραμμάτων αλλά και την πραγματοποίηση ερευνών σχετικά με την ιστορία του βυζαντινού και μεταβυζαντινού δικαίου αλλά και τη βιβλιογραφία. Ήταν μεταξύ των ιδρυτών αλλά και αντιπρόεδρος της Ελληνικής Βιβλιογραφικής Εταιρείας. Το 1960 αναγορεύθηκε διδάκτορας του Πανεπιστημίου της Θεσσαλονίκης. Στα σημαντικότερα έργα του περιλαμβάνεται το *Ελληνική Βιβλιογραφία 1800-1863* το οποίο εκδόθηκε σε τρεις τόμους από το 1939 έως το 1957, σε συνεργασία με τον Βαλέριο Μέξα. Η μελέτη του αυτή βραβεύθηκε από την Ακαδημία Αθηνών το 1936. Σε άλλα σπουδαία έργα του περιλαμβάνονται τα *Μία άγνωστη ωδή του Κάλβου* (1938) και *Τα ανώνυμα έργα του Κοραή* (1948). Πέθανε στην Αθήνα το 1978.

## Παραπομπές


## Εξωτερικοί σύνδεσμοι
*Δημήτριος Γκίνης στον ''Πανδέκτη'', του Εθνικού Ιδρύματος Ερευνών

Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες βιβλιογράφοι
Κατηγορία:Έλληνες ιστορικοί του 20ού αιώνα
Κατηγορία:Έλληνες νομικοί
Πιόνγκγιανγκσι ΣΚ

Η **Πιόνγκγιανγκσι Τσέγιουκταν** (κορεατικά: 평양시체육단, κυριολεκτικά: *Αθλητικός Όμιλος Πόλης Πιονγιάνγκ*) είναι αθλητικό σωματείο στην Πιονγιάνγκ της Βόρειας Κορέας. Ο σύλλογος συνδέεται στενά με το Εργατικό Κόμμα Κορέας και το Δήμο Πιονγιάνγκ, ενώ αποτελεί το μεγαλύτερο σύλλογο που δεν συνδέεται με υπουργεία. Χρώματα του συλλόγου είναι το κυανό και το ερυθρό. Δραστηριοποιείται κατά κύριο λόγο στο άθλημα του ποδοσφαίρου. Τα εντός έδρας παιχνίδια της ποδοσφαιρικής ομάδας διεξάγονται στο Στάδιο Κιμ Ιλ-σονγκ, χωρητικότητας 50.000 θεατών. Κύρια αντίπαλός της είναι η 4.25 στο "ντέρμπι της Πιονγιάνγκ".

## Ιστορία
Η «Πιόνγκγιανγκσι» Τσέγιουκταν ιδρύθηκε το 1956 από τον Κιμ Ιλ-σονγκ.

## Επιτυχίες
.

* **[[Πρωτάθλημα ποδοσφαίρου Βόρειας Κορέας|Πρωτάθλημα ΛΔ Κορέας]]**
::Πρωταθλήτρια (5): 1991, 2004, 2005, 2008, 2009

## Άλλα τμήματα
Ο σύλλογος διαθέτει αρκετά αθλητικά τμήματα, μεταξύ άλλων και χόκεϊ επί πάγου.

## Παραπομπές


## Εξωτερικοί σύνδεσμοι

* ホームページリニューアルに関するお知らせ

Κατηγορία:Ποδοσφαιρικές ομάδες Βόρειας Κορέας
Κατηγορία:Ιδρύσεις ποδοσφαιρικών ομάδων το 1956
Καλλιθέα Ευρυτανίας

*Για οικισμούς με το ίδιο όνομα δείτε το λήμμα: [[Καλλιθέα]]*

Η **Καλλιθέα** είναι ορεινός οικισμός στον νομό Ευρυτανίας σε μέσο υψόμετρο χιλίων μέτρων. Το χωριό βρίσκεται ανάμεσα σε δάσος ελάτης στις ανατολικές πλαγιές του όρους Κώνισκος (βόρεια προέκταση της Καλιακούδας) και από αυτό περνάει το Ευρωπαϊκό Μονοπάτι Ε4. Απέχει 5,5 χλμ. από το Καρπενήσι στα νότια. Η παλιά ονομασία ήταν **Μπιάρα** και ανήκε στο δήμο Οιχαλίας και τον νομό Αιτωλίας και Ακαρνανίας. Το 1955 μετονομάστηκε σε Καλλιθέα και οφείλει το όνομά του στη θέα που έχει το χωριό προς τη κοιλάδα του Καρπενησίου και τον ποταμό Καρπενησιώτη. Σύμφωνα με το σχέδιο Καλλικράτης μαζί με το Καρπενήσι, το Βελούχι, τους Γοριανάδες και την Ιτιά αποτελούν τη δημοτική κοινότητα Καρπενησίου, που ανήκει στη δημοτική ενότητα Καρπενησίου του Δήμου Καρπενησίου και σύμφωνα με την απογραφή του 2011 έχει πληθυσμό 11 κατοίκους.

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Ραμόν Μπορέλ της Βαρκελώνης

O **Ραμόν Μπορέλ της Βαρκελώνης** (Καταλανικά : *Ramon Borrell*, 972 - 1017) μέλος του Οίκου της Βαρκελώνης ήταν Κόμης της Βαρκελώνης, της Ζιρόνα και της Οζόνα (992 - 1017). Ο Ραμόν Μπορέλ της Βαρκελώνης ήταν μεγαλύτερος γιος και διάδοχος του Μπορέλ Β΄ της Βαρκελώνης και της πρώτης συζύγου του Λετγκάρντας του Ρουέργκ, κυβερνούσε τις κομητείες μαζί με τον πατέρα του από το 988.

## Εκστρατείες στην Κόρδοβα

Την περίοδο 1000 - 1002 ο Ραμόν Μπορέλ αντιμετώπισε μια σειρά από επιδρομές του Αλμανζόρ, όταν πέθανε ο Αλμανζόρ ο Ραμόν Μπορέλ βρήκε την ευκαιρία να κάνει εκστρατεία στην Λιέιδα (1003). Ο γιος του Αλμανζόρ Άμπντ Αλ-Μαλίκ Αλ-Μουζάφαρ (975 - 1008) έκανε νέα αντεπίθεση στην Βαρκελώνη αλλά ηττήθηκε από Συνασπισμό χριστιανικών δυνάμεων στην *μάχη της Τόρα*. Ο Ραμόν Μπορέλ αμέσως μετά παραβρέθηκε στην *μάχη της Αλμπέζας*. Το Χαλιφάτο της Κόρδοβας εξασθένησε σημαντικά από εμφύλιο πόλεμο, ο κόμης της Βαρκελώνης βρήκε την ευκαιρία να αντεπιτεθεί και οργάνωσε εκστρατεία. Συμμάχησε με τον Μωάμεθ Β΄ της Κόρδοβα εναντίον του χαλίφη Σουλειμάν Β΄, στο πλευρό τους ήταν οι επίσκοποι του Βικ και του Ουρζέλ, ο Ερμενγκόλ Α΄ του Ουρζέλ μικρότερος αδελφός του Ραμόν Μπορέλ και ο Βερνάρδος Α΄ του Μπεζαλού.

Οι σύμμαχοι συνέτριψαν τους Μουσουλμάνους τον Μάιο του 1010 και κατέλαβαν την Κόρδοβα αλλά με σοβαρές απώλειες, στην μάχη έπεσε ο Ερμενγκόλ Α΄ του Ουρζέλ και οι επίσκοποι του Βικ και του Ουρζέλ. Ο Ραμόν Μπορέλ συμμετείχε σε νέα μάχη (2 Ιουνίου 1010) στο πλευρό των μουσουλμάνων επαναστατών στα πλαίσια των εμφύλιων πολέμων στην Ανδαλουσία, αργότερα έκανε νέες εκστρατείες στους ποταμούς Έβρο και Σέγρε (1015, 1016) στις οποίες εξασφάλισε την πίστη των βαρόνων του. Ακολούθησε ο εποικισμός της Σεγάρα και του κάμπου της Ταρραγόνα μέσα στην Κομητεία της Βαρκελώνης, ο Ραμόν Μπορέλ ήταν ο πρώτος κυβερνήτης που έκοψε τα δικά του νομίσματα. Τον διαδέχθηκε ο δεύτερος γιος του Βερεγγάριος Ραϋμόνδος Α΄ της Βαρκελώνης υπό την κηδεμονία της μητέρας του, τάφηκε στον Καθεδρικό Ναό της Βαρκελώνης αλλά ο τάφος του έχει χαθεί.

## Οικογένεια

Παντρεύτηκε την Ερμεσίνδη της Καρκασσόν κόρη του Ρογήρου Α΄ της Καρκασσόν (991) με την οποία απέκτησε :

*Μπορέλ Ραϋμόνδος, απεβίωσε πριν το 1017
*Βερεγγάριος Ραϋμόνδος Α΄ της Βαρκελώνης 1005-1035, κόμης της Βαρκελώνης και διάδοχο του πατέρα του.
*Αδελαΐδα/Γκοντεχίλντις-Ραϋμόνδα, παντρεύτηκε σε πρώτο γάμο τον Ρογήρο Α΄ του Τόσνυ και σε δεύτερο γάμο τον Ριχάρδος του Εβρέ.

## Πρόγονοι

## Παραπομπές
 		


## Πηγές

*Erdmann, Carl (1977). The Origin of the Idea of Crusade. Princeton: Princeton University Press. 
*The Bishop Builds a Bridge: Sanctity and Power in the Medieval Pyrenees, Jeffrey A. Bowman, The Catholic Historical Review, Vol. 88, No. 1 (Jan., 2002)
*The Chronicle of San Juan de la Peña: A Fourteenth-century Official History of the Crown of Aragon, transl. & ed. Lynn Harry Nelson, (University of Pennsylvania Press, 1991)
*The Culture(Ninth-Twelfth Centuries):Clerics and Troubadours, Isabel Grifoll, The Crown of Aragon: A Singular Mediterranean Empire ed. Flocel Sabaté, (Brill, 2017)

Κατηγορία:Οίκος της Βαρκελώνης
Κατηγορία:Κόμητες της Βαρκελώνης
Σόμπεκσου ΣΚ

Η **Σόμπεκσου Τσέγιουκταν** (κορεατικά: 소백수체육단, κυριολεκτικά: *Αθλητικός Όμιλος Θηρίων*) είναι αθλητικό σωματείο στην Πιονγιάνγκ της Βόρειας Κορέας. Χρώματα του συλλόγου είναι το ερυθρό και το λευκό. Δραστηριοποιείται κατά κύριο λόγο στο άθλημα του ποδοσφαίρου, με τμήματα ανδρών και γυναικών. Τα εντός έδρας παιχνίδια της ομάδας διεξάγονται στο Στάδιο Γιάνγκακντο, χωρητικότητας 30.000 θεατών. Κύρια αντίπαλός της είναι η Κίνγκουαντσα.

## Ιστορία
Ο πρώτος σημαντικός τίτλος για την ανδρική ποδοσφαιρική ομάδα ήταν η κατάκτηση του Κυπέλλου ΛΔ Κορέας το 2017.

## Επιτυχίες
.

### Εγχώριες
* **[[Κύπελλο Βόρειας Κορέας (ποδόσφαιρο ανδρών)|Κύπελλο ΛΔ Κορέας]]**
::Κυπελλούχος (1): 2017

## Άλλα τμήματα
Εκτός του ποδοσφαίρου, ο σύλλογος διαθέτει τμήματα στα αθλήματα της καλαθοσφαίρισης, της πετοσφαίρισης και του χόκεϊ επί πάγου.

## Παραπομπές


## Εξωτερικοί σύνδεσμοι

*Северные корейцы учат русский, стоят на голове и ждут документы с родины 

Κατηγορία:Ποδοσφαιρικές ομάδες Βόρειας Κορέας
Κατηγορία:Ιδρύσεις ποδοσφαιρικών ομάδων το 1956
Πρόεδρος της Κολομβίας

Ο **Πρόεδρος της Κολομβίας** (),επίσημα γνωστός ως **Πρόεδρος της Δημοκρατίας της Κολομβίας** είναι ο αρχηγός κράτους και αρχηγός κυβέρνησης της Κολομβίας. Το αξίωμα του Προέδρου θεσμοθετήθηκε με το Σύνταγμα του 1819 με απόφαση του Κογκρέσου της Ανχοστούρα, όταν η χώρα ονομαζόταν Μεγάλη Κολομβία. Πρώτος πρόεδρος ήταν ο στρατηγός Σιμόν Μπολίβαρ και ανέλαβε καθήκοντα το 1819. Η θέση του επικυρώθηκε από το Κογκρέσο.

Σημερινός πρόεδρος είναι ο Γκουστάβο Πέτρο, ο οποίος ανέλαβε καθήκοντα στις 7 Αυγούστου 2022.

## Καθήκοντα
Σύμφωνα με το Σύνταγμα του 1991 (Άρθρο 188) ο Πρόεδρος της Κολομβίας είναι αρχηγός του κράτους , αρχηγός της κυβέρνησης και Ανώτατη Διοικητική Αρχή. Συμβολίζει την εθνική ενότητα και μετά την ορκωμοσία του στο Σύνταγμα της Κολομβίας, ορκίζεται να υπερασπίζεται και να προασπίζεται τους εθνικούς νόμους, ενώ καθήκον του είναι να διαφυλάττει και να προστατεύει τα δικαιώματα και τις ελευθερίες όλων των Κολομβιανών πολιτών.

Το Διοικητικό Τμήμα της Προεδρίας βοηθά ή υποστηρίζει τον Πρόεδρο στα καθήκοντά του όπως ορίζονται από το σύνταγμα και σε νομικά ζητήματα.

Ο Πρόεδρος, σύμφωνα με το Άρθρο 115 , σχηματίζει την εθνική κυβέρνηση, από κοινού με τον Αντιπρόεδρο, το Υπουργικό Συμβούλιο και τους διευθυντές των Διοικητικών Διαμερισμάτων της χώρας.

Για όλες τις προεδρικές ενέργειες, απαιτείται η έγκριση από οποιοδήποτε υπουργείο ή διευθυντή των διοικητικών διαμερισμάτων της χώρας, ώστε να είναι νόμιμες. Μοναδική εξαίρεση στο παραπάνω είναι ο διορισμός των υπουργών ή διοικητικών αξιωματούχων που πραγματοποιεί ο ίδιος ο Πρόεδρος.

## Γενική περιγραφή
### Κριτήρια για την προεδρία
Με βάση το Άρθρο 191 του Συντάγματος του 1991: για να γίνει κάποιος πρόεδρος πρέπει να έχει γεννηθεί στην Κολομβία και να είναι υπήκοος της χώρας και ηλικίας τουλάχιστον 30 ετών.

### Θητεία και εκλογή
Ο Πρόεδρος και ο Αντιπρόεδρος υπηρετούν για μία τετραετία μετά την εκλογή τους από τη λαϊκή ψήφο. Από το 2015, ο Πρόεδρος περιορίζεται σε μία μόνο θητεία τεσσάρων ετών και έχει αποκλειστεί από τη διεκδίκηση επανεκλογής του, ακόμη και για μη συνεχόμενες θητείες.

## Σειρά διαδοχής
### Αντιπρόεδρος
Ο Αντιπρόεδρος της Κολομβίας είναι ο πρώτος τη τάξει στην προεδρική διαδοχή, και μπορεί να γίνει ο νέος πρόεδρος της Κολομβίας και να ολοκληρώσει το υπόλοιπο της θητείας προέδρου σε περίπτωση απουσίας ή θανάτου, παραίτησης ή απομάκρυνσής του, ακόμη και αν η κενή θέση προκύψει πριν ο Πρόεδρος αναλάβει τα καθήκοντά του, όπως ορίζεται από το Άρθρο 202 του Συντάγματος του 1991.

### Περαιτέρω διαδοχή
Σε περίπτωση απουσίας και των δύο, (Προέδρου και Αντιπροέδρου), το Άρθρο 203 του Συντάγματος του 1991 ορίζει ότι την προεδρία θα αναλάβει υπουργός κατά τη σειρά προτεραιότητας που καθορίζεται από το νόμο. Στη συνέχεια και εντός 30 ημερών θα εκλεγεί ο νέος αντιπρόεδρος, ο οποίος θα αναλάβει την προεδρία.

## Παραπομπές


## Εξωτερικοί σύνδεσμοι

* Republica de la Republica de Colombia (Ισπανικά)
* Πανεπιστήμιο Georgetown – Προϋποθέσεις για να γίνει Πρόεδρος της Κολομβίας

## Δείτε επίσης
*Κατάλογος προέδρων της Κολομβίας


Προεδρος
Μοναστηράκι Αγράφων Ευρυτανίας

Το **Μοναστηράκι** είναι ορεινός οικισμός στο εσωτερικό του νομού Ευρυτανίας σε υψόμετρο 700 μέτρων.

## Γεωγραφία - Ιστορία
Το χωριό βρίσκεται δυτικά του ποταμού Αγραφιώτη και σε μια περιοχή που περιτριγυρίζεται από ψηλά βουνά. Απέχει 57 χλμ. βορειοδυτικά από το Καρπενήσι και 13 χλμ. νοτιοδυτικά από τα Άγραφα. Το πιο σημαντικό ιστορικό αξιοθέατο είναι  η "Σπηλιά του Κατσαντώνη", σε απόσταση περίπου μιας ώρας από το χωριό, σε κρυφή πλαγιά της κορυφής Πύργος όπου είχε καταφύγει άρρωστος από ευλογιά ο Κατσαντώνης. Στα τέλη του Αυγούστου του 1809, μετά από προδοσία, ο Μουχουρντάρης αρχηγός των τουρκαλβανών του Αλή Πασά, αφού τον πολιόρκησε τελικά τον συνέλαβε και τον οδήγησε στα Ιωάννινα οπού βρήκε φρικτό θάνατο.

## Αξιοθέατα
Πάνω από το χείμαρρο Μοναστηρακιώτη βρίσκεται το "Ψηλό Γεφύρι", ένα πέτρινο μονότοξο γεφύρι το οποίο σήμερα καλύπτεται με τσιμέντο και στηρίζεται στα πρανή των βράχων της χαράδρας. Στο χωριό υπάρχουν αρκετές σημαντικές εκκλησίες, όπως η Παναγιά, ο Άγιος Δημήτριος, ο Προφήτης Ηλίας και ο Άγιος Γεώργιος στο "Κάστρο", όπου βρίσκονται αμυδρά λείψανα αρχαίου κάστρου, που πιθανολογείται ότι ήταν των αρχαίων Αγραίων (συγγενικού φύλου των Δολόπων). Το "φαράγγι της Φτελιάς" στο Ψηλό Γεφύρι με μεγάλους καταρράκτες και απόκρημνες πλευρές, όπου την περίοδο της τουρκοκρατίας, ο τοπικός οπλαρχηγός  καπετάν Τσάκας με λίγους άνδρες πολέμησε και νίκησε πολυάριθμο τουρκικό στράτευμα και έσωσε το χωριό.

## Διοικητικά
Ως κοινότητα αναγνωρίστηκε για πρώτη φορά το 1912, ανήκε αρχικά στο νομό Αιτωλοακαρνανίας και έδρα της ορίστηκε ο οικισμός. Σύμφωνα με το σχέδιο Καλλικράτης μαζί με το Κεφαλόβρυσο αποτελούν τη τοπική κοινότητα Μοναστηρακίου που ανήκει στη δημοτική ενότητα Μοναστηρακίου του Δήμου Αγράφων και σύμφωνα με την απογραφή 2011 ως κοινότητα έχει πληθυσμό 92  κατοίκους, ενώ ως οικισμός 62.

## Εξωτερικοί σύνδεσμοι
* Ο διαδικτυακός τόπος του συλλόγου των απανταχού Μοναστηρακιωτών Αγράφων Ευρυτανίας 

## Δείτε επίσης
Μοναστηράκι Καλεσμένου Ευρυτανίας

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Στενό Λογαρά

Το **Στενό Λογαρά** (αλβανικά: *Qafa e Llogarasë*) είναι ορεινό πέρασμα στα Κεραύνια Όρη, κατά μήκος της Αλβανικής Ριβιέρας, που συνδέει την κοιλάδα Ντούκατ με τη Χιμάρα και  ανήκει στο Εθνικό Πάρκο Λογαρά, που καλύπτει μια έκταση 10,1 τετ. χιλ.

Το Νοέμβριο του 1912, στη διάρκεια της Επανάστασης στη Χιμάρα μια ελληνική στρατιωτική μονάδα που είχαν οι Στυλιανός Γαλερός και Γεώργιος Παπαγιαννάκης, τοποθετήθηκε στο στενό προκειμένου να προστατεύσει την περιοχή της Χιμάρας από οθωμανικές και αλβανικές επιθέσεις από την περιοχή του Αυλώνα.

## Παραπομπές



Κατηγορία:Γεωγραφία της Αλβανίας
Ευρωπαϊκό Πρωτάθλημα Στίβου 2018 – Άλμα εις ύψος γυναικών

Το **άλμα εις ύψος γυναικών** ήταν ένα από τα αγωνίσματα στο Ευρωπαϊκό Πρωτάθλημα Στίβου 2018. Πραγματοποιήθηκε στο Ολυμπιακό Στάδιο Βερολίνου στις 8 και 10 Αυγούστου.
## Ρεκόρ

## Πρόγραμμα

## Αποτελέσματα

### Προκριματικά
Πρόκριση: 1.92 μ (Q) ή οι 12 επόμενες καλύτερες επιδόσεις (q).

### Τελικός

## Παραπομπές


Κατηγορία:Αγωνίσματα στο Ευρωπαϊκό Πρωτάθλημα Στίβου 2018
Κατηγορία:Άλμα εις ύψος στο Ευρωπαϊκό Πρωτάθλημα Στίβου
Κλέλια Ρένεση

H **Κλέλια (Χαρίκλεια) Ρένεση** (Ζάκυνθος, 8 Φεβρουαρίου 1982) είναι Ελληνίδα ηθοποιός και τραγουδίστρια.

## Βιογραφία - καριέρα
Γεννήθηκε στη Ζάκυνθο το 1982 αλλά μεγάλωσε στην Αθήνα.

Μετά το σχολείο ξεκίνησε σπουδές ιατρικής στην Ιταλία, τις οποίες δεν ολοκλήρωσε. Επέστρεψε στην Ελλάδα για να ασχοληθεί με το χώρο του θεάματος.

Έγινε γνωστή μέσα από σειρές του MEGA. Το 2017 συμμετείχε στο μουσικό project *Ti.po.ta* με τον Μάνου Τσάο, με διάφορα τραγούδια και videoclip. Στο πλαίσιο των *Ti.po.ta* συμμετείχε και στο τραγούδι με τίτλο «Anatoli/Ανατολή», μαζί με τον γνωστό τραγουδοποιό Σωκράτη Μάλαμα. Αίσθηση είχε δημιουργηθεί και όταν εμφανίστηκε να κολυμπά ολόγυμνη στο κλιπ του τραγουδιού των *Ti.po.ta* «Moonlight Avenue».

Στα τέλη Ιουλίου 2018, όταν η ηθοποιός Δάφνη Λαμπρόγιαννη, που πρωταγωνιστούσε στην τηλεοπτική σειρά του ALPHA, *[[Μην αρχίζεις τη μουρμούρα]]*, ανακοίνωσε την  αποχώρησή της, την αντικατέστησε από τη νέα σεζόν. Ακόμα, το 2009-2010 συμμετείχε στη σειρά του MEGA που ήταν το *Μίλα μου βρώμικα*. 

Τη σεζόν 2025-26 πρωταγωνιστεί στην δραματική σειρά του Alpha *[[Porto Leone: Στη γειτονιά με τα κόκκινα φανάρια|Porto Leone]]*.

Στις 18 Μαΐου 2019 έφερε στον κόσμο την κόρη της, Κοραλία.

## Φιλμογραφία
### Κινηματογράφος

### Videoclips

## Παραπομπές


## Εξωτερικοί σύνδεσμοι
* 

Κατηγορία:Ελληνίδες ηθοποιοί τηλεόρασης
Συμμετοχή της Ελλάδας στο Ευρωπαϊκό Πρωτάθλημα Στίβου 2018

Η Ελλάδα συμμετείχε με 37 αθλητές στο **[[Ευρωπαϊκό Πρωτάθλημα Στίβου 2018]]** από τις 6-12 Αυγούστου 2018. Τελικά κατακτήθηκαν 3 χρυσά, 2 ασημένια και 1 χάλκινο. Κατατάχθηκε στην 5η θέση του πίνακα μεταλλίων, μαζί με το Βέλγιο.

## Μετάλλια

## Αποτελέσματα

; Key
 
* **Q** = πρόκριση στον επόμενο γύρο
* **q** = πρόκριση στον επόμενο ως καλύτερη επίδοση πίσω από το όριο πρόκριση *ή*, στα αθλήματα αλμάτων και ρίψεων, σε θέση όπου δεν έχεις πετύχει το κριτήριο πρόκρισης
* **ΕΡ** = Εθνικό ρεκόρ
* N/A = Ένας γύρος που δεν υπήρχε στο αγώνισμα.
* Bye = Αθλητής που δεν χρειάζεται να συμμετέχει σε έναν συγκεκριμένο γύρο.

### Άνδρες

#### Αγωνίσματα πίστας και δρόμου

; Αγωνίσματα αλμάτων και ρίψεων

### Γυναίκες

; Αγωνίσματα πίστας και δρόμου

; Αγωνίσματα αλμάτων και ρίψεων

## Παραπομπές

Κατηγορία:Συμμετοχή της Ελλάδας στο Ευρωπαϊκό Πρωτάθλημα Στίβου
Ελλάδα
Μπαϊνίνγκ

Οι **Μπαϊνίνγκ** είναι ανάμεσα στους πρώτους και αρχικούς κατοίκους της Χερσονήσου Γκαζέλ της Ανατολικής Νέας Βρετανίας στη Παπούα Νέα Γουινέα. Σήμερα κατοικούν στα όρη Μπαϊνίνγκ που θεωρούνται ότι έχουν εκδιωχθεί από τις φυλές Τολάι που μετανάστευσαν προς τις παράκτιες περιοχές σε σχετικά πρόσφατες εποχές. Ένας άλλος παράγοντας που μπορεί να έχουν επηρεάσει τη μετανάστευση τους στην ενδοχώρα ήταν η μείζων ηφαιστειακή δραστηριότητα που έλαβε χώρα στο πέρασμα των αιώνων. (Το 1994, η κοντινή πόλη της Ραμπαούλ καταστράφηκε σχεδόν ολοκληρωτικά από δύο ηφαίστεια, τα Ταβουρβούρ και Βουλκάν)
δεξιά|μικρογραφία|250x250εσ|Ένας Χορευτής της Φωτιάς των Μπαϊνίνγκ
Οι φυλές Μπαϊνίνγκ πήραν το όνομά τους από τα όρη Μπαϊνίνγκ όπου κατοικούν. Η γλώσσα τους είναι επίσης γνωστή ως Μπαϊνίνγκ η οποία έχει  μερικές διαφορετικές διαλέκτους.

## Τέχνη
Τα έργα τέχνης των Μπαϊνίνγκ συνήθως παράγονται για περιορισμένες χρήσεις. Οι μάσκες παράγονται από ύφασμα φλοιού, μπαμπού και φύλλων και χρησιμοποιείται μόνο μία φορά για τη τελετή χωρού της φωτιάς πριν πεταχτεί ή καταστραφεί.

Η προέλευση αυτών των τελετών χορού στη φωτιά είναι ο εορτασμός της γέννησης νέων παιδιών, η έναρξη της συγκομιδής και επίσης ένας τρόπος ανάμνησης των νεκρών. Ο χορός φωτιάς των Μπαϊνίνγκ είναι επίσης μια ιεροτελεστία της μετάβασης για το καλωσόρισμα των νέων ανδρών στην ενήλικη ζωή. Ο χορός της φωτιάς είναι ανδρικό γεγονός και παραδοσιακά τα γυναικόπαιδα των Μπαϊνίνγκ δεν συμμετέχουν ούτε τη παρακολουθούν.

## Βιβλιογραφία

* Fajans, Jane. *They Make Themselves: Work and Play Among the Baining of Papua New Guinea.* Chicago: University of Chicago Press, 1997. 
* Pool, Gail. *Lost Among the Baining: Adventure, Marriage, and Other Fieldwork.* Columbia: University of Missouri Press, 2015. 

## Εξωτερικοί σύνδεσμοι

* Όλο δουλειά και καθόλου παιχνίδι κάνουν τους Μπαϊνίνγκ τον "πιο Βαρετό Πολιτισμού στη Γη"

Κατηγορία:Πληθυσμιακές ομάδες της Παπούα Νέας Γουινέας
Όρος Σίσα

Το **Όρος Σίσα** είναι σε μεγάλο βαθμό διαβρωμένο πλειστοκαινικό στρωματοηφαίστειο στη Χέλα της Παπούα Νέας Γουινέας. Η ψηλότερη εκ των δύο κύριων κορυφών του βουνού είναι 2.650 μέτρα σύμφωνα με εκτίμηση. Η βόρεια κορυφή έχει πύργο επικοινωνίας. Το επίκεντρο του σεισμού της Παπούα Νέας Γουινέας του 2018 ήταν στους βόρειους πρόποδες του βουνού.

## Παραπομπές


Κατηγορία:Γεωγραφία της Παπούα Νέας Γουινέας
Ήφαιστος Λήμνου

Ο **Ήφαιστος Λήμνου** είναι ελληνικό αθλητικό σωματείο που δραστηριοποιείται στη Μύρινα της Λήμνου, νησί του βορειοανατολικού Αιγαίου. Επίσημο έτος ίδρυσής του είναι το 2017 και οι αθλητές του αγωνίζονται με χρώματα το σκούρο κόκκινο, το μαύρο και το λευκό. Αντλεί το όνομά του από τον θεό των Αρχαίων Ελλήνων, τον Ήφαιστο, που σύμφωνα με τα ομηρικά έπη είχε ιδιαίτερη σύνδεση με το νησί.

Ο σύλλογος διατηρούσε επαγγελματικό τμήμα ανδρικής καλαθοσφαίρισης, φέροντας τη νομική ονομασία **Κ.Α.Ε. Ήφαιστος Λήμνου,** αγωνιζόμενη στην Α1 Εθνική Κατηγορία μέχρι το τέλος της αγωνιστικής περιόδου 2019–2020, οπότε και αποχώρησε, λόγω έλλειψης στήριξης από την τοπική κυρίως αυτοδιοίκηση και δυσκολίας να στηριχθεί περαιτέρω οικονομικά η ομάδα. Πλέον διατηρεί ερασιτεχνικά τμήματα υποδομής για νεαρούς αθλητές. Έδρα των τμημάτων καλαθοσφαίρισης είναι το Κλειστό Γυμναστήριο Μύρινας «Νίκος Σαμαράς», χωρητικότητας 1.260 καθήμενων θεατών.

## Ίδρυση
Η ίδρυση της Αθλητικής Ακαδημίας Λήμνου ανακοινώθηκε την Τετάρτη 25 Οκτωβρίου 2017 στο κλειστό γυμναστήριο «Νίκος Σαμαράς» στη Μύρινα. Επικεφαλής του εγχειρήματος είναι ο Παντελής Μπούμπουρας, πρόεδρος του ομώνυμου ιδρύματος. Τη στήριξή τους προσέφεραν το ίδρυμα του πρώην διεθνούς καλαθοσφαιριστή Παναγιώτη Φασούλα και ο Δήμαρχος Λήμνου, Δημήτρης Μαρινάκης. 

Στα τέλη Ιουλίου 2018 παρουσίαστηκε σε επίσημη εκδήλωση η δημιουργία τμήματος ενηλίκων ανδρών. Κατόπιν απόκτησης των δικαιωμάτων του σωματείου Γ.Σ.Λ. Φάρος η αγωνιστική του πορεία ξεκίνησε απευθείας από την Α1 Εθνική Κατηγορία (Basket League). Πρόεδρος και Διευθύνων Σύμβουλος της νεοσυσταθείσας Κ.Α.Ε. ανέλαβε ο Σπύρος Μπούμπουρας, γιος του ιδιοκτήτη της ομάδας.

Η ομάδα επέλεξε για χρώματα το σκούρο κόκκινο, το μαύρο και το λευκό και δεν μοιράζεται, πέρα από το Α.Φ.Μ., ιδιαίτερα χαρακτηριστικά με τις προκατόχους της (δηλ. τις ομάδες: Γ.Σ. Λάρισας, Φοίνικας Λάρισας, Φάρος Κερατσινίου και Φάρος Λάρισας).

## Ιστορική αναδρομή
Το πρώτο επίσημο παιχνίδι της ομάδας έλαβε χώρα στις 3 Οκτωβρίου 2018 στα πλαίσια της *«Φάσης των 16»* του Κυπέλλου Ελλάδος. Σε αυτό ηττήθηκε εκτός έδρας από το Περιστέρι με σκορ 91-81, με συνέπεια να αποκλειστεί από τη συνέχεια της διοργάνωσης.

## Παραπομπές


## Εξωτερικοί σύνδεσμοι

* Ήφαιστος Λήμνου , επίσημος ιστότοπος. 
* 
* 
* 
* 

*
Κατηγορία:Αθλητικοί σύλλογοι Λήμνου
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Τ.Ε. Ε.Ο.Κ. Λέσβου
Κατηγορία:Ιδρύσεις αθλητικών συλλόγων το 2017
Κατηγορία:Ιδρύσεις ομάδων καλαθοσφαίρισης το 2017
Κάτω Καρίτσα Ευρυτανίας

Η **Κάτω Καρίτσα** είναι ορεινός οικισμός στον νομό Ευρυτανίας σε υψόμετρο 630 μέτρων.

## Γεωγραφία - Αξιοθέατα
Η Καρίτσα βρίσκεται στις υπώρειες του όρους Χελιδόνα, ανατολικά του ποταμού Καρπενησιώτη και απέχει 39 χλμ. νοτιοδυτικά από το Καρπενήσι. Αξιοθέατα της περιοχής είναι ο «μύλος του Δήμου» και το κοντινό μονότοξο «γεφύρι της Κάτω Καρίτσας» που εξυπηρετούσε ανθρώπους και ζώα της περιοχής (ημιονικός δρόμος). Ως οικισμός αναγνωρίστηκε για πρώτη φορά το 1961 και προσαρτήθηκε στη τότε κοινότητα Καρίτσης Καρπενησίου. Σύμφωνα με το σχέδιο Καλλικράτης μαζί με τη Καρίτσα αποτελούν τη τοπική κοινότητα Καρίτσης Καρπενησίου που ανήκει στη δημοτική ενότητα Ποταμιάς του Δήμου Καρπενησίου και σύμφωνα με την απογραφή του 2011 έχει πληθυσμό 6 κατοίκους.

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Κατηγορία:Δήμος Ποταμιάς Ευρυτανίας
Ιβάν Ντούκε

Ο **Ιβάν Ντούκε Μάρκες** (Iván Duque Márquez, 1η Αυγούστου 1976-) είναι Κολομβιανός δικηγόρος και πολιτικός, Πρόεδρος της Κολομβίας από τις 7 Αυγούστου 2018 έως τις 7 Αυγούστου 2022.

Νωρίτερα, υπηρέτησε ως γερουσιαστής από το 2014 ως το 2018. 

Γεννημένος στην Μπογκοτά, είναι γιος της  πολιτικής επιστήμονα Τζουλιάνα Μάρκες Τόνο και του πρώην υπουργού Ορυχείων και Ενέργειας Ιβάν Ντούκε Εσκομπάρ (1937–2016). Ο Ιβάν Ντούκε Μάρκες αποφοίτησε από το Πανεπιστήμιο Σέρχιο Αρμπολέδα της Μπογκοτά και απέκτησε πτυχίο νομικής. Στη συνέχεια έκανε μεταπτυχιακές σπουδές στις ΗΠΑ.

Η νομική του καριέρα ξεκίνησε το 1999 και μεταξύ άλλων ήταν σύμβουλος στη Διαμερικανική Αναπτυξιακή Τράπεζα από το 2001 ως το 2014.

Κέρδισε τις προεδρικές εκλογές του 2018 με το κόμμα Δημοκρατικού Κέντρου στον δεύτερο γύρο, με ποσοστό 54% έναντι 42% για τον αντίπαλό του, Γκουστάβο Πέτρο.

Είναι παντρεμένος με τη Μαρία Σαντοβάλ και έχουν τρία παιδιά.

Είναι συγγραφέας βιβλίων, όπως "Νομισματικές Αμαρτίες" (2007), "Ο Μακιαβέλι στην Κολομβία" (2010), "Το Πορτοκαλί Φαινόμενο" (2015) και άλλα.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι της Κολομβίας
Βουλευτικές εκλογές 2017 στο Ανατολικό Τιμόρ

**Βουλευτικές εκλογές** διεξήχθησαν στο Ανατολικό Τιμόρ , στις 22 Ιουλίου 2017. Το Επαναστατικό Μέτωπο για ένα Ανεξάρτητο Ανατολικό Τιμόρ (FRETILIN) κατάφερε οριακά να αναδειχθεί ως το μεγαλύτερο κόμμα στο Εθνικό Κοινοβούλιο, κερδίζοντας 23 έδρες έναντι 22 για το Εθνικό Κογκρέσο για την Ανασυγκρότηση του Τιμόρ, το οποίο ήταν το μεγαλύτερο κόμμα στο απερχόμενο Κοινοβούλιο.

## Εκλογικό σύστημα
Τα 65 μέλη του Εθνικού Κοινοβουλίου εξελέγησαν από μια ενιαία εθνική εκλογική περιφέρεια από κλειστή λίστα με αναλογική εκπροσώπηση. Τα κόμματα πρέπει να έχουν τουλάχιστον μια γυναίκα υποψήφια σε κάθε τρίτη θέση στην λίστα τους. Οι έδρες κατανέμονται χρησιμοποιώντας τη μέθοδο d'hondt με ένα εκλογικό όριο του 4%.

## Αποτελέσματα

## Παραπομπές


2017
Τιμορ
Βουλευτικές εκλογές 2018 στο Ανατολικό Τιμόρ

**Βουλευτικές εκλογές** διεξήχθησαν πρόωρα στο Ανατολικό Τιμόρ στις 12 Μαΐου 2018 έπειτα από τη διάλυση του Εθνικού Κοινοβουλίου στις 26 Ιανουαρίου 2018 από τον πρόεδρο Φρανσίσκο Γκουτέρες.

Ο τρικομματικός συνασπισμός της αντιπολίτευσης Συνασπισμός για Αλλαγή και Πρόοδο κέρδισε την απόλυτη πλειοψηφία, με 34 από τις συνολικά 65 έδρες στο Κοινοβούλιο. Το ποσοστό συμμετοχής ήταν 81%, κατά 5 ποσοστιαίες μονάδες υψηλότερο σε σχέση με τις βουλευτικές εκλογές της προηγούμενης χρονιάς.

## Υπόβαθρο
Στις βουλευτικές εκλογές του 2017 δεν υπήρξε κανένας καθαρός νικητής, με το κόμμα Fretilin του Μάρι Αλκατίρι να έχει ισχνή πλειοψηφία μόλις μιας έδρα σε σχέση με το Εθνικό Κογκρέσο για την Ανασυγκρότηση του Τιμόρ, του Ζανάνα Γκουσμάο. Ο Αλκατίρι σχημάτισε κυβέρνηση μειοψηφίας με το Δημοκρατικό Κόμμα, η οποία είχε τον έλεγχο μόλις 30 επί συνόλου 65 εδρών στο Εθνικό Κοινοβούλιο. Όμως, οι προσπάθειες της κυβέρνησης να εγκριθεί ο προϋπολογισμός εμποδίστηκαν και εν μέσω πολιτικού αδιεξόδου ο πρόεδρος Γκουτέρες διέλυσε το Κοινοβούλιο και προκήρυξε πρόωρες εκλογές.

## Εκλογικό σύστημα
Τα 65 μέλη του Εθνικού Κοινοβουλίου εξελέγησαν από μια ενιαία εθνική εκλογική περιφέρεια από κλειστή λίστα με αναλογική εκπροσώπηση. Τα κόμματα πρέπει να έχουν τουλάχιστον μια γυναίκα υποψήφια σε κάθε τρίτη θέση στην λίστα τους. Οι έδρες κατανέμονται χρησιμοποιώντας τη μέθοδο Ντ' Οντ με ένα εκλογικό όριο του 4%.

## Αποτελέσματα

## Παραπομπές


2018
Ανατολικο Τιμορ
Φρανσίσκο Γκουτέρες

Ο **Φρανσίσκο Γκουτέρες** (Francisco Guterres), γνωστός στο ευρύ κοινό ως **Lú-Olo** (7 Σεπτεμβρίου 1954-) είναι πολιτικός από το Ανατολικό Τιμόρ , ο οποίος χρημάτισε πρόεδρος της ασιατικής χώρας από το 2017 έως το 2022. Είναι επίσης αρχηγός του Fretilin και υπηρέτησε ως πρόεδρος του Εθνικού Κοινοβουλίου από το 2002 ως το 2007. Με το Fretilin έλαβε μέρος στις προεδρικές εκλογές του 2007 και του 2012, όμως ηττήθηκε από ανεξάρτητους υποψήφιους στον δεύτερο γύρο αμφότερων των εκλογικών αναμετρήσεων. Διεκδίκησε ξανά την προεδρία στις  προεδρικές εκλογές του 2017 και εξελέγη πρόεδρος με την υποστήριξη του πρωθυπουργού Σανάνα Γκουσμάο και του κόμματός του, Εθνικό Κογκρέσο για την Ανασυγκρότηση του Τιμόρ (CNRT).

## Βιογραφία
### Καταγωγή
Γεννήθηκε στην Όσσου το 1954 και περιγράφει τον εαυτό του ως “τον γιο φτωχής οικογένειας, από άτομα ταπεινής καταγωγής”.  Είναι Ρωμαιοκαθολικός στο θρήσκευμα και πρώην αντάρτης.

### Αντίσταση
Στο έκτακτο συνέδριο του κόμματος Fretilin στο Σίδνεϊ της Αυστραλίας το 1998, ο Γκουτέρες διορίστηκε γενικός συντονιστής του Συμβουλίου της Ένοπλης Αντίστασης. Τον Ιούλιο του 2001 εξελέγη πρόεδρος του Fretilin.

### Πολιτική σταδιοδρομία
Εξελέγη στην Συντακτική Συνέλευση στις βουλευτικές εκλογές του 2001 και στη συνέχεια εξελέγη πρόεδρος της Συντακτικής Συνέλευσης. Τον Μάιο του 2002 το Ανατολικό Τιμόρ απέκτησε την ανεξαρτησία του και η Συντακτική μετατράπηκε σε Εθνικό Κοινοβούλιο, με τον Γκουτέρες να παραμένει πρόεδρός του.

Στις προεδρικές εκλογές του 2007 ο Γκουτέρες ήταν υποψήφιος με το Fretilin και η εκστρατεία του βασίστηκε στον λαϊκισμό. Ωστόσο, ορισμένα μέλη του Fretilin τον θεώρησαν υπεύθυνο για την κρίση που ξέσπασε το 2006 και αντί για εκείνον υποστήριξαν τον πρωθυπουργό Ζοζέ Ράμος Ορτά, ο οποίος κατήλθε ως ανεξάρτητος υποψήφιος. Στον πρώτο γύρο των εκλογών στις 9 Απριλίου, προηγήθηκε ο Γκουτέρες λαμβάνοντας ποσοστό 27,89% των ψήφων. Ο ίδιος αναμετρήθηκε με τον Ράμος Ορτά στον δεύτερο γύρο τον Μάιο, για να ηττηθεί με ποσοστό 31% έναντι 69% για τον Ράμος Ορτά. Ο Γκουτέρες παραδέχτηκε την ήττα του και συνεχάρη τον νέο πρόεδρο.

Στις βουλευτικές εκλογές του 2007 ο Γκουτέρες επανεξελέγη βουλευτής ως πρώτος στη λίστα του Fretilin.

### Εκλογή στην προεδρία
Στις προεδρικές εκλογές του 2017 ο Γκουτέρες ήταν για μία ακόμη φορά υποψήφιος με το Fretilin, με την υποστήριξη του πρώην πρωθυπουργού Σανάνα Γκουσμάο και του κόμματός του (CNRT). Τα πρώτα αποτελέσματα έδειχναν ότι ο Γκουτέρες είχε κερδίσει από τον πρώτο γύρο με ποσοστό άνω του 50%. Ο Γκουτέρες ορκίστηκε πρόεδρος στις 20 Μαΐου 2017 και έγινε ο πρώτος πρόεδρος της χώρας που εξελέγη προσκείμενος σε κόμμα.

Μετά την ήττα του στις προεδρικές εκλογές του 2022, πρόεδρος ορκίστηκε ο Ζοζέ Ράμος Όρτα.

## Παραπομπές


## Εξωτερικοί σύνδεσμοι

* East Timor: Birth of a Nation: Lu Olo's Story

Κατηγορία:Πρόεδροι του Ανατολικού Τιμόρ
Δημήτριος Θ. Γρίβας

Ο **Δημήτριος Γρίβας** (1916-1988), του Θεολόγου, ήταν Έλληνας στρατιωτικός και πολιτικός. Διετέλεσε βουλευτής Δράμας από το 1952 ως το 1981.

## Βιογραφία
### Νεανικά χρόνια και στρατιωτική σταδιοδρομία
Γεννήθηκε το 1916 στην Προύσα της Μικράς Ασίας. 
Σπούδασε νομικά στο Πανεπιστήμιο της Θεσσαλονίκης και σταδιοδρόμησε ως στρατιωτικός μέχρι τις αρχές της δεκαετίας του '50. Η στρατιωτική του σταδιοδρομία διήρκεσε από το 1937 ως το 1951. Αποστρατεύτηκε με τον βαθμό του Υποστράτηγου σε πολεμική διαθεσιμότητα. Ήταν παντρεμένος με ένα παιδί.

### Πολιτική σταδιοδρομία
Η κάθοδός του στην πολιτική έγινε το 1951, αμέσως μετά την αποστρατεία του. Εξελέγη με τον Ελληνικό Συναγερμό το 1952 και στη συνέχεια με την ΕΡΕ το 1956, 1958, 1961, 1963 και 1964.. 

Μετά τη Μεταπολίτευση εντάχθηκε στη Νέα Δημοκρατία, με την οποία εξελέγη στις εκλογές του 1974 λαμβάνοντας 9.783 ψήφους.

Για τελευταία φορά εξελέγη βουλευτής Δράμας με τη Νέα Δημοκρατία (πρώτος με 12.673 σταυρούς προτίμησης) το 1977. Η τελευταία φορά που πολιτεύτηκε, χωρίς όμως να εκλεγεί, ήταν το 1981 οπότε έλαβε 5.130 ψήφους.

Πέθανε στις 26 Απριλίου 1988 και κηδεύτηκε την επομένη στη Δράμα.

## Παραπομπές


## Πηγές
* 

Κατηγορία:Έλληνες αξιωματικοί του Στρατού Ξηράς
Κατηγορία:Βουλευτές Δράμας
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Κοέν Ναρτ

Ο **Κουν Ναρτ** είναι Βέλγος αθλητής του στίβου, και συγκεκριμένα δρομέας αντοχής (συμμετέχει σε δρόμους μεγάλων αποστάσεων).

Γεννήθηκε στις 3 Σεπτεμβρίου 1989 στην πόλη Ρούσελαρε. Στον Μαραθώνιο του Βερολίνου 2015, ο Ναρτ τερμάτισε 7ος και στον Μαραθώνιο του Αμβούργου 2015 τερμάτισε 13ος. Στο Ευρωπαϊκό Πρωτάθλημα Στίβου 2018 κατέκτησε το χρυσό μετάλλιο στο αγώνισμα του μαραθωνίου.

## Παραπομπές


Κατηγορία:Βέλγοι αθλητές του στίβου
Κατηγορία:Μαραθωνοδρόμοι
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Ραϋμόνδος Βερεγγάριος Β΄ της Βαρκελώνης

Ο **Ραϋμόνδος Βερεγγάριος Β΄ της Βαρκελώνης** ή **Ραϋμόνδος Βερεγγάριος ο ξανθομάλλης** (ισπαν.: *Ramón Berenguer II de Barcelona*, 1053 - 5 Δεκεμβρίου 1082) μέλος του Οίκου της Βαρκελώνης ήταν Κόμης της Βαρκελώνης (1076 - 1082).

## Βιογραφία

Ήταν ο δευτερότοκος γιος τού Ραϋμόνδου-Βερεγγαρίου Α΄ της Βαρκελώνης και της Αλμοντίς, κόρης τού Βερνάρδου Α΄ κόμη τού Λα Μαρς. 

Κυβέρνησε μαζί με τον δίδυμο αδελφό του Βερεγγάριο-Ραϋμόνδο Β΄. Το *Χρονικό τού Σαν Χουάν δε λα Πένα* τον αποκαλεί "εξαιρετικά ανδρείο και τολμηρό, ευγενή, ευχάριστο, ευσεβή, χαρωπό, γενναιόδωρο και εμφανίσιμο· επειδή είχε πολύ πυκνά μαλλιά στην κορυφή τού κεφαλιού του, ήταν γνωστός ως Cap d'Estop".

Διαδέχθηκε τον πατέρα του και ήταν συγκυβερνήτης με τον αδελφό του το 1075. Οι δίδυμοι δεν συμφωνούσαν και διαίρεσαν τις κτήσεις τους, ενάντια στη θέληση τού πατέρα τους. Το 1082 ο Ραϋμόνδος-Βερεγγάριος Β΄ καθώς κυνηγούσε στα δάση, σκοτώθηκε. Τον διαδέχθηκε ο Βερεγγάριος-Ραϋμόνδος Β΄, ωστόσο η κοινή γνώμη πίστευσε, ότι το δυστύχημα σχεδιάστηκε από αυτόν και τού έδωσαν το παρωνύμιο *ο αδελφοκτόνος*. Αυτόν διαδέχθηκε ο Ραϋμόνδος-Βερεγγάριος Γ΄, γιος τού Ραϋμόνδου-Βερεγγαρίου Β΄.

## Οικογένεια
Νυμφεύτηκε τη Μωντ/Ματθίλδη των Ωτβίλ, κόρη τού Ροβέρτου * Γυισκάρδου* δούκα της Απουλίας & Καλαβρίας και είχε τέκνο:
* Ραϋμόνδος-Βερεγγάριος Γ΄ πριν το 1082-1131, κόμης της Βαρκελώνης και διάδοχος.

Η χήρα Μωντ/Ματθίλδη παντρεύτηκε σε δεύτερο γάμο τον Αμωρί Α΄ υποκόμη του Ναρμπόν, με τον οποίο απέκτησε τον διάδοχό του Αμωρί Β΄.

## Πρόγονοι

## Παραπομπές


## Πηγές
* Antoni de Bofarull (1846). Hazañas Y Recuerdos de Las Catalanes. Harvard College Library. Retrieved 2008-07-30.
* "Barcelona, Condes de Barcelona" (PDF). Semanario Pintoresco Español. 1851-04-09. Retrieved 2008-07-30.

Κατηγορία:Οίκος της Βαρκελώνης
Χάρινγκεϊ

Το **Χάρινγκεϊ** είναι ένα δημοτικό διαμέρισμα του Βόρειου Λονδίνου. Ιδρύθηκε την 1η Απριλίου 1965 από την ένωση τριών πρώην διαμερισμάτων. Το 2017 είχε πληθυσμό 271200 κατοίκους. Στο προάστιο βρίσκεται το Γουάιτ Χαρτ Λέιν, έδρα της Τότεναμ Χότσπερ.

## Εξωτερικοί σύνδεσμοι
* Key statistics on Haringey on London Councils website
*Key leadership information on Haringey Council on the London Councils website 
*Alexandra Palace
*Haringey Greyhounds Ice Hockey Club
*Haringey London Borough Council - History
*Haringey Freecycle group 
*Haringey Council Report, ''Knowing Our Children And Young People - Planning For Their Futures ''
*Haringey Rhinos RFC 

Κατηγορία:Δημοτικά Διαμερίσματα του Λονδίνου
Μάρικβιλ

Το **Μάρικβιλ** είναι προάστιο του Σίδνεϊ, στην πολιτεία Νέα Νότια Ουαλία, Αυστραλία. Αποτελείται από οικιστικές, εμπορικές και ελαφριές βιομηχανικές περιοχές χαμηλής και υψηλής πυκνότητας. Το 2016 είχε πληθυσμό 26592 κατοίκους.

## Gallery

File:Marrickville5.JPG|Δημαρχείο
File:Frankfort House 1905.jpg|
File:Marrickville1.JPG|
File:Marrickville3.JPG|
File:Cooks river, Marrickville, Sydney 2014 with iPhone 5 2014.jpg


## Εξωτερικοί σύνδεσμοι

* Marrickville Council
* Marrickville Image Library

Κατηγορία:Σίδνεϊ
Βερεγγάριος Ραϋμόνδος Β΄ της Βαρκελώνης

Ο **Βερεγγάριος-Ραϋμόνδος Β΄** ο *αδελφοκτόνος*, ισπαν. Berenguer Ramon II el Fratricidio (1053/4 - π. 1098) από τον Οίκο της Βαρκελώνης ήταν κόμης της Βαρκελώνης: 1075-82 μαζί με τον Ραϋμόνδο-Βερεγγάριο Β΄, 1082-86 μόνος του, 1086-98 με τον Ραϋμόνδο-Βερεγγάριο Γ΄.

## Βιογραφία
Ήταν ο τρίτος γιος τού Ραϋμόνδου-Βερεγγαρίου Α΄ κόμη της Βαρκελώνης και της Αλμοντίς, κόρης τού Βερνάρδου Α΄ κόμη τού Λα Μαρς.

Διαδέχθηκε τον πατέρα του μαζί με τον δίδυμο αδελφό του Ραϋμόνδο-Βερεγγάριο Β΄, σύμφωνα με τη θέληση τού πατέρα τους. Οι δίδυμοι δεν επέτυχαν να συμφωνούν και διαίρεσαν τις κτήσεις τους, ενάντια στην απόφαση τού πατέρα τους. Το 1082 ο αδελφός του, κατά τη διάρκεια κυνηγίου στα δάση, σκοτώθηκε και ο Βερεγγάριος-Ραϋμόνδος Β΄ έμεινε μόνος κυβερνήτης. Η κοινή γνώμη πίστευε, ότι εκείνος σχεδίασε το δυστύχημα· η υποψία αυτή και άλλες ατασθαλίες οδήγησαν σε εμφύλια διαμάχη.

Διάφορες μερίδες υποστήριζαν τρόπους λύσης της διαφοράς, που ξεκίνησε από "την άδικη, άνομη  δολοφονία". Κατέληξαν σε μετριοπαθή συμβιβασμό το 1086: ο Βερεγγάριος-Ραϋμόνδος Β΄ θα κυβερνούσε της Καταλωνία για ένδεκα έτη μαζί με τον Ραϋμόνδο-Βερεγγάριο Γ΄, γιο τού φονευθέντος αδελφού του, ως την ενηλικίωση αυτού.

Τη δεκαετία τού 1080 η συμμετοχή του στους εσωτερικούς αγώνες των Τάιφα (Μαυριτανικών βασιλείων) τον έφερε σε σύγκρουση με τον Ροδρίγο Δίαθ δε Βιβάρ (Ελ Σιντ) πρίγκιπα της Βαλένθια. Στους πολέμους που ακολούθησαν, αιχμαλωτίστηκε δύο φορές.

Το 1097 παραιτήθηκε κατά τη συμφωνία τού 1086. Ζούσε υπό το βάρος των υποψιών της αδελφοκτονίας, ώσπου η ενοχή του καθορίστηκε από μονομαχία, που έχασε. Μετέβη στην Ιερουσαλήμ ως προσκύνημα εξιλέωσης είτε ως μέλος της Α΄ Σταυροφορίας και χάθηκε εκεί μεταξύ των ετών 1097-1099. Ο ανιψιός του Ραϋμόνδος-Βερεγγάριος Γ΄ είχε μείνει μόνος κυβερνήτης από το 1097 της κομητείας.

## Πρόγονοι

## Παραπομπές


## Πηγές
* Pg 136, The Quest for El Cid, Richard Fletcher, ISBN 0-394-57447-8

Κατηγορία:Οίκος της Βαρκελώνης
Λαίδη Λευκή Αρουντέλ

Η **Λαίδη Λευκή Αρουντέλ** (1583 – 28 Οκτωβρίου 1649), Αγγλίδα ευγενής και υπερασπιστής του *Κάστρου του Γουάρντουρ*, ήταν κόρη του Εδουάρδου Σόμερσετ, 4ου κόμη του Γούστερ και της Λαίδης Ελισάβετ Χέιστινγκς, κόρης του Φραγκίσκου Χέιστινγκς, 2ου κόμη του Χάντινγκτον.
Παντρεύτηκε στις 11 Μαϊου 1607 τον Τόμας Αρουντέλ, 2ο βαρόνο των Αρουντέλ του Γουάρντουρ, γιο του Τόμας Αρουντέλ και της Λαίδης Μαρίας Ουριοθέσλι. Απέκτησε έναν γιο τον Χένρι Αρουντέλ, 3ο βαρόνο των Αρουντέλ του Γουάρντουρ και δυο κόρες την Αικατερίνη και την Άννα.

Υπερασπίστηκε το *κάστρο του Γουάρντουρ* (2 Μαίου 1643) όταν έλειπε ο σύζυγος της κοντά στο Γουίλσαιρ για 9 μέρες. Η Λευκή είχε μόνο τα παιδιά της μερικούς υπηρέτες και 21 άντρες απέναντι στις δεκατρείς εκατοντάδες των Κοινοβουλευτικών και το πυροβολικό τους που βρισκόταν υπό την διοίκηση διάσημων ανδρών όπως ο Σερ Εδουάρδος Χοάνγζερφορντ (1596 - 1648) και ο Έντμουντ Λύνπλοου. Αναγκάστηκε να παραδοθεί με ευνοϊκούς όρους, οι Κοινοβουλευτικοί όμως δεν κράτησαν τις υποσχέσεις τους και λεηλάτησαν το κάστρο, αναγκάστηκαν να αποχωρήσουν μόνο με την άφιξη του συζύγου της.
Η Λευκή Αρουντέλ πέθανε στο Ουίντσεστερ του Χαμσάιρ και τάφηκε στο Τίσμπουρι. Η διαθήκη της χρονολογείται στις 28 Σεπτεμβρίου 1649 και διαβάστηκε στις 2 Νοεμβρίου 1649.

## Παραπομπές


## Πηγές
* Thompson Cooper (1873). A New Biographical Dictionary: Containing Concise Notices of Eminent Persons of All Ages and Countries: and More Particularly of ... Great Britain and Ireland. Bell. 
* Edward Hungerford Goddard (1881). The Wiltshire Archaeological and Natural History Magazine. Devizes: Wiltshire Archaeological and Natural History Society.

Κατηγορία:Οίκος του Μπωφόρ
Πέτρος Ραϋμόνδος

Ο **Πέτρος-Ραϋμόνδος** (ισπαν. Pere-Ramon, Pedro Raymundi, γενν. 1050) από τον Οίκο της Βαρκελώνης ήταν διάδοχος στην κομητεία της Βαρκελώνης. Έμεινε γνωστός ως ο φονέας της μητριάς του.

## Βιογραφία
Ήταν ο πρωτόοτκος γιος τού Ραϋμόνδου-Βερεγγαρίου Α΄ κόμη της Βαρκελώνης και της πρώτης συζύγου του Ισαβέλλας των Τρανκαβέλ, κόρης τού Σάντσο κόμη της Γασκώνης.

Ο πατέρας του έκανε και τρίτο γάμο με την Αλμοντίς, κόρη τού Βερνάρδου Α΄ κόμη τού Λα Μαρς, με την οποία απέκτησε τρεις γιούς ακόμη. Ο Πέτρος-Ραϋμόνδος ανησυχούσε για την επιρροή της και μάλλον φοβούμενος, ότι εξ' αιτίας της ο πατέρας του θα τον αποκλήρωνε, τη σκότωσε. Έτσι αποκληρώθηκε και εξορίστηκε.

Το 1073 ο Πάπας Γρηγόριος Ζ΄ έδωσε εντολή σε καρδιναλίους να τιμωρήσουν τον Πέτρο-Ραϋμόνδο με μία ασυνήθιστη ποινή: αντί τού να γίνει μοναχός ή να πάει σε προσκύνημα, τού επέβαλε να μην φέρει όπλα για 24 έτη, με εξαίρεση την περίπτωση της υπεράσπισης τού εαυτού του έναντι εχθρών και της συμμετοχής του σε μάχη εναντίον των Σαρακηνών. Έτσι ο Πέτρος-Ραϋμούνδος για να διατηρήσει τον πλούτο και την επιρροή του δεν είχε παρά να συμμετάσχει στην Ανακατάκτηση και να κερδίσει από τη λεηλασία.

## Πρόγονοι

## Πηγές
* Jotischky, Andrew (2014). Crusading and the Crusader States. Routledge. p. 27. ISBN 1317876024 – via Google Books.
* Jotischky, Andrew (2015). The Crusades: A Beginner's Guide. 1780745028: Oneworld Publications – via Google Books.

Κατηγορία:Οίκος της Βαρκελώνης
Τόμας Σόμερσετ, 1ος υποκόμης του Σόμερσετ

Ο **Τόμας Σόμερσετ, 1ος υποκόμης του Σόμερσετ** (1579 - 1651), μέλος της *Βουλής των Κοινοτήτων* (1601 - 1611) και *Ευγενής της Ιρλανδίας* (1626) ήταν τρίτος γιος Εδουάρδου Σόμερσετ, 4ου κόμη του Γούστερ και της Λαίδης Ελισάβετ Χέιστινγκς, κόρης του Φραγκίσκου Χέιστινγκς, 2ου κόμη του Χάντινγκτον.
Εξελέγη μέλος του Κοινοβουλίου για το Μονμουθσάιρ (1601) και στις 7 Αυγούστου 1604 έγινε μέλος της Γκρέι'ς Ίνν.
Επανεξελέγη στο Κοινοβούλιο για το Μονμουθσάιρ (1604) και παρέμεινε στην θέση μέχρι το 1611.
Χρίστηκε Ιππότης του Μπαθ στις 5 Ιανουαρίου 1605 και τον Δεκέμβριο του 1626 έγινε ευγενής της Ιρλανδίας σαν υποκόμης του Σόμερσετ του Κάσελ. Με τον θάνατο του (1651) ο τίτλος καταργήθηκε.
Ο Τόμας Σόμερσετ παντρεύτηκε την Ελεονώρα του Μπάρρυ κόρη του Δαυίδ υποκόμη του Μπάττεβαντ και χήρα του Τόμας Μπάτλερ, 10ου κόμη του Όρμοντ που πέθανε τον Νοέμβριο του 1614.

## Παραπομπές


## Πηγές
*Willis, Browne (1750). Notitia Parliamentaria, Part II: A Series or Lists of the Representatives in the several Parliaments held from the Reformation 1541, to the Restoration 1660.

Κατηγορία:Οίκος του Μπωφόρ
Αλώνι

[μικρογραφία|Αλώνισμα [Φάβα|φάβας στη Σαντορίνη με χρήση αλόγων]]
 
Το **αλώνι** είναι στρογγυλός επίπεδος χώρος που χρησιμοποιείται για το αλώνισμα  (δηλ. τον διαχωρισμό του καρπού από τα άχυρα) των δημητριακών (σιτάρι, κριθάρι, κ.λπ.). Περικλείεται από όρθιες ορθογώνιες πέτρινες πλάκες ύψους 50 εκατοστών ή ξερολιθιά (πέτρες κτισμένες χωρίς πηλό). Το δάπεδό του είναι κατάλληλα διαμορφωμένο ώστε να είναι ίσιο και σκληρό, επί του οποίου πορεύονται τα παραγωγικά ζώα όπως βόδια ή άλογα πατώντας και αλωνίζοντας τα δημητριακά.

## Περιγραφή
Τα αλώνια κατασκευάζονται σε ανοιχτά μέρη, υψώματα ή ρεματιές, σε μέρη δηλαδή όπου φυσάει δυνατός αέρας και βοηθάει στο λίχνισμα.[μικρογραφία|''Αλώνι στην εξοχή'', πίνακας του 1915, [Πινακοθήκη Τρετιακόφ|Πινακοθήκη Τρετυακόφ, Μόσχα]]
Αμέσως μετά τον θερισμό οι αγρότες μεταφέρουν τα δεμάτια στο αλώνι. Τα απλώνουν κυκλικά στον χώρο, αφήνοντας το κέντρο του κύκλου κενό. Στη συνέχεια με ένα γάιδαρο ή βόδι, στο οποίο έχουν εφαρμόσει τον βολόσυρο (ξύλινη επίπεδη και μακρόστενη πλατφόρμα η οποία στο κάτω μέρος έχει μεταλλικά πριόνια) και με ένα άτομο το οποίο στέκεται όρθιο στον βολόσυρο και καθοδηγεί τα ζώα, ξεκινά το αλώνισμα. Ένα άλλο άτομο με το δικράνι (εργαλείο παρόμοιο με τσουγκράνα) ανακατεύει τα σπαρτά και τα σπρώχνει κάτω από τον βολόσυρο. Όταν ολοκληρωθεί το αλώνισμα ξεκινά το λίχνισμα. Με χρήση φτυαριών τινάζονται τα αλωνισμένα άχυρα ψηλά και ο αέρας ξεχωρίζει τον καρπό από τα άχυρα. Μετά τοποθετείται ο καρπός στα τσουβάλια και μεταφέρεται στον μύλο, ενώ τα άχυρα μετατρέπονται σε αχυρόμπαλες και αποθηκεύονται για το τάισμα των ζώων. Στην όλη διαδικασία χρησιμοποιούνται διάφορα εργαλεία όπως βολίστη (κόσκινο με μεγάλες στρογγυλές τρύπες), φτυάρι, σκούπες, κουβάδες, ζευγατικά.

## Παραπομπές


## Δείτε επίσης
* Αγροστρωτήρας
* Αλωνιστική μηχανή
* Θεριζοαλωνιστική μηχανή
* Λιχνιστική μηχανή

## Εξωτερικοί σύνδεσμοι

* Θερισμός του ρυζιού στο Αγρίνιο, 1954 - youtube.com
* Αλώνισμα με αλωνιστική μηχανή - youtube.com

Κατηγορία:Γεωργικά εργαλεία
Κατηγορία:Θερισμός